Sasha Cohen

Alexandra Pauline „Sasha“ Cohen (* 26. Oktober 1984) is en US-amerikaansche Ieskunstlöpersche. Se is de aktuelle natschonale Meestersche in den USA un aktuelle Viezweltmeestersche. Bi den Olympschen Winterspelen 2006 in Turin hett se de Sülvermedallje wunnen. 

Cohen is in Westwood boorn, dat is ’n Stadtdeel vun Los Angeles in Kalifornien. Vundaag leevt se in Laguna Niguel in Kalifornien. Ehr Moder, Galina, is een jüüdsch-russche Inwannersche ut de Ukraine un weer fröher ’n Ballerina. (Un so snackt Sasha Cohne blangen Ingelsch ok Russ’sch.) Ehr Vader, Roger Cohen, is en jüüsch-amerikaansch Raatgever för Geschäftslüüd. „Sasha“ is de russche Ökelnaam to „Alexandra“. 

Toeerst hett se Gymnastik maakt un is denn mit söven Johren to dat Ieskunstlopen wesselt.

Kategorie:Fru
Kategorie:Ieskunstlöper
Kategorie:Börger von de USA
Kategorie:Olympiadeelnehmer (USA)
Kategorie:Boren 1984